***Par LU atklāta konkursa***

***„*** ***Latvijas Universitātes ēku un piegulošo teritoriju uzkopšanas pakalpojumi”***

***(Iepirkuma ident. Nr. LU 2016/35) nolikumu***

Latvijas Universitātes (LU) iepirkumu komisija, atbildot uz ieinteresētā piegādātāja uzdotajiem jautājumiem, sniedz skaidrojumu par Latvijas Universitātes organizētā atklātā konkursa „Latvijas Universitātes ēku un piegulošo teritoriju uzkopšanas pakalpojumi” (id. Nr. LU 2016/35) nolikumā (turpmāk – Nolikums) noteiktajām prasībām:

**Jautājums:**„Lūdzu precizējiet sekojošu informāciju: nolikuma 22.lpp., sadaļā par logu mazgāšanu norādīts „- koka logi – 488,0 m2 (1200,0 m2 x 4)”. Kura ir precīza kopējā logu mazgājamā platība?”

*Iepirkuma komisijas atbilde:*

Nolikuma 2.daļas Tehniskajā specifikācijā (22.lpp.) ir ieviesusies tehniska drukas kļūda. Kā pareiza ir uzskatāma koka logu kopējā platība 488,0 m2. Un iekavās izvietotās informācijas pareizā redakcija ir: 122,0 m2 x 4.

**Jautājums:** „Konkursa nolikumā ar grozījumiem adreses Visvalža ielā 4a, Rīgā, 33.lpp., dokumentētā Darba uzdevums, sadaļā „1.Telpu uzkopšana\*” flīžu grīdas platība ir svītrota. Sadaļā „Papildus darbi” ir aile „flīžu grīdas ģenerālā tīrīšana un aizsargkārtas uzklāšana”. Vai aprēķinam par pamatu jāņem tikai sanitāro telpu grīdas platība?”

*Iepirkuma komisijas atbilde:*

Jā, tā kā Visvalža ielā 4a, Rīgā flīžu grīda ir tikai sanitārajās telpās, tad aprēķinos par pamatu jāņem tikai sanitāro telpu grīdas platība.

**Jautājums:** „Vai citās adresēs attiecībā uz flīžu grīdas ģenerālo tīrīšanu ir jāsummē sadaļās „telpu uzkopšana” flīžu platība ar sadaļas „Sanitārās telpas” flīžu platību?”

*Iepirkuma komisijas atbilde:*

Jā, ēkās, kur flīžu grīda ir ne tikai sanitārajās telpās, aprēķinot grīdas ģenerālo tīrīšanu, ir jāsummē visas ēkas flīžu grīdas platības.

**Jautājums:** „Kā tiks apmaksāti ģenerālie darbi – vai to izmaksas ir jāiekļauj ikmēneša rēķinā uzkrājuma veidošanai vai arī par tiem tiks piestādīts rēķins pēc fakta pēc darbu padarīšanas?”

*Iepirkuma komisijas atbilde:*

Ģenerālās tīrīšanas darbi ir jāiekļauj ikmēneša rēķinā.